Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 22/2001. (X. 10.) KöM rendelethez
Paragraph Index: 278

8. A hulladéklerakó főbb kiegészítő építményei 8.1. A hulladéklerakót — a beszállított hulladék tömegének megállapítása céljából — a gyűjtő-szállító járművek mérésére alkalmas mérleggel (hídmérleg) kell felszerelni. 8.2. A hulladéklerakót úgy kell bekeríteni és olyan véderdőt (többszintes, sűrű, fás-bokros zöld sáv) szükséges létesíteni, hogy a hulladéklerakóról a hulladék ne szóródjék ki a közutakra és a környező földterületekre. 8.3. A hulladéklerakó területén kezelőépület szükséges, amelyben a számítógépes nyilvántartás feltételeit, valamint a dolgozók külön jogszabály szerinti* szociális helyiségeit is biztosítani kell. 8.4. A hulladéklerakó területén az elektromos energia ellátásról, a térvilágításról, a vízellátásról, valamint a kommunális szennyvízelvezetésről és -kezelésről gondoskodni kell.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes